26.10.2005	SM-2005-2495/Va‑
Oikeusministeriö
31. 10,
0QQ l o S~7 olz-o
kirjeenne 2.9.2005

LAUSUNTO KANSANVALTA 2007 —TOIMIKUNNAN MIETINNÖSTÄ Sisäasiainministeriö ilmoittaa pyydettynä lausuntonaan seuraavaa:
Yleistä
Toimikunnan yleinen viitekehys edustuksellisen demokratian vahvistamiseksi on erittäin kannatettava. Kansalaisyhteiskunnan ja puolueiden sen osana merkitys paikallisen demokratian perustana on kiistämätön. Tästä syystä kaikki kehittämisehdotukset kansalaisyhteiskunnan toimintaedellytysten vahvistamiseksi ovat kannatettavia.

Asiaan liittyvän lainsäädännön kehittäminen kuntalain osalta on sisäasiainministeriön vastuulla. Kunnallisen demokratian kehittämishankkeessa on kiinnitetty huomiota erityisesti mietinnön 4. luvussa esille nouseviin asioihin. Aihe-alueella on myös käynnistetty lainsäädäntöhankkeita, jotka ovat osin yhteneviä mietinnön kannanottojen kanssa.

Mietinnössä on otettu huomioon Kainuun maakuntavaaleja koskevat erityispiirteet ja kuvattu niiden tilanne oikein.
Kunnallisen demokratian kehittämishanke
Kunnallisen demokratian kehittämishankkeen edustajia on kuultu toimikunnassa keväällä 2005. lisäksi hankkeen ensimmäinen keväällä 2005 valmistunut väliraportti "Kuntademokratian vihreä kirja" on luodannut aihealuetta. Väliraportin pohjalta voi yhtyä toimikunnan keskeiseen viitekehykseen kuntademokratiaan liittyen.

Sisäasiainministeriössä ja sen kuntaosastolla on käynnissä lainsäädäntöhankkeita seuraavissa asiakokonaisuuksissa aihealueella:

1.	Esitykset kuntakonsernin käsitteen ja sen piirissä toimivien kunnallisten toimielinten vastuu- ja toimivaltasuhteiden määrittelemiseksi.
Esitykset kunnallista liikelaitosta koskevan lainsäädännön kehittämiseksi.
3.	Esitykset kuntien yhteistoiminnan osalta koskien sekä kansallisen että EU:n hankinta- ja kilpailulainsäädännön yhteensovittamista kuntien välisessä palveluyhteistyössä ja kunnallisissa ostopalveluissa.
Postiosoite	Käyntiosoite	Puhelin	Faksi	
PL 26	Kirkkokatu 12	Vaihde (09) 16001	(09) 160 42520	
00023 VALTIONEUVOSTO	HELSINKI	Sähköposti:
etunimi.sukunimi@intermin.fi		

4.	Esitys kuntalain 51 §:n mukaisen otto-oikeuden rajoittamisesta kuntalaissa.
Esitys valtuustoryhmän määrittelystä ja sen toimintaedellytysten parantamisesta osana kuntalakia.
Esitys koskien kunnallisen luottamushenkilön oikeutta palkattomaan vapaa-seen.
Esitykset ns. pormestarimallin edellytysten vahvistamiseksi kuntalaissa.

Vaalien tekninen järjestäminen

Vaalien teknisen järjestämisen osalta kuntien on voitava itse päättää jatkossa-kin siitä, miten ne itsehallintonsa puitteissa organisoivat vaalien tekniset puitteet: äänestyspaikkojen määrä yms. On kuitenkin tärkeää, että kuntia rohkaistaan eri tavoin tiedottamaan vaaleihin liittyvistä asioista entistä paremmin ja
niitä rohkaistaan ottamaan käyttöön esimerkiksi liikkuvia äänestyspaikkoja nykyisten lisäksi.

Myös sähköisen äänestämisen osalta on tärkeää seurata kansainvälistä kehitys-tä ja pohtia eri tavoin sen käyttöönottoa nykyistä järjestelmää täydentävänä kuten mietinnössäkin todetaan. Tunnisteet kehittyvät nopeasti ja uusilla menetelmillä voidaan saavuttaa riittävä varmuus hyvinkin nopeasti. Yhtenä vaihto-ehtona etä-äänestäminen palvelisi erityisesti nuorimpia äänestäjiä ja myötävaikuttaisi siten äänestysaktiivisuuden kohoamiseen.
Kansliapäällikkö	Ritva Viljanen

Hallitusneuvos	Ismo Atosuo
TIEDOKSI	Ministeri Manninen
Valtiosihteeri Mykkänen
Erityisavustaja Reina
Alueiden ja hallinnon kehittämisosasto Kuntaosasto